b'\n_START_ARTICLE_\nJahorina\n_START_PARAGRAPH_\nJahorina je planina v Bosni in Hercegovini, ki pripada dinarskemu gorovju. Najvi\xc5\xa1ji vrh je s 1916 metri Ogorjelica. Poleti je Jahorina prekrita z zeleno travo, pozimi pa postane priljubljeno smu\xc4\x8di\xc5\xa1\xc4\x8de s tudi do 3 metrov snega._NEWLINE_Jahorina se nahaja v kantonu Republika Srpska, 15 kilometrov od upravnega sredi\xc5\xa1\xc4\x8da Pale, 30 kilometrov od Sarajeva in 480 kilometrov od Ljubljane. Kot smu\xc4\x8di\xc5\xa1\xc4\x8de je postala najbolj znana za \xc4\x8dasa zimskih olimpijskih iger v Sarajevu 1984. Ugodna klima in veliko snega je vzrok za dolgo smu\xc4\x8darsko sezono, saj je kar 175 dni v letu, od oktobra do maja, Jahorina prekrita s snegom, desetletno povpre\xc4\x8dje snega v februarju zna\xc5\xa1a 106 cm._NEWLINE_Zimski olimpijski center Jahorina ima 20 kilometrov smu\xc4\x8darskih stez. Mednarodna smu\xc4\x8darska zveza je na Jahorini pozitivno ocenila steze za slalom, veleslalom in smuk. Vi\xc5\xa1inska razlika smu\xc4\x8di\xc5\xa1\xc4\x8d je 5840 metrov, steze pa so med seboj povezane z \xc5\xbei\xc4\x8dnicami in navadnimi vle\xc4\x8dnicami._NEWLINE_Jahorina ima tudi posebno progo za motorne sani.'